ai4bharat/Pralekha huggingface dataset:
صحت اور خاندانی بہبود کی وزارت
بھارت میں کووڈ-19 سے بچاؤ کےلئے ٹیکہ کاری کی مجموعی تعداد185.20کروڑ سے تجاوز کرگئی
اب تک 12 سے 14سال کی عمر کے زمرے میں 2.04 کروڑسے زیادہ ویکسین ڈوسز لگائی گئیں
بھارت میں اس وقت زیر علاج مریضوں کی تعداد11639 ہے
گزشتہ 24گھنٹے میں1033 نئے معاملات درج کئے گئے ہیں
شفایابی کی شرح فی الحال 98.76 ہے
جانچ کے بعد متاثر پائے جانے والے افراد کی ہفتہ وار شرح اس وقت 0.22فیصد ہے
ہندوستان میں کووڈ -19 ٹیکہ کاری کی تعداد آج صبح 7 بجے تک کی عبوری رپورٹوں کے مطابق 185.20 کروڑ  سے تجاوز کرگئی ہے۔یہ سنگ میل2,23,20,478 سیشن کے ذریعہ حاصل کیا گیا ہے۔
12 سے 14 سال کی عمر کے گروپ کے لئے کووڈ-19 سے بچاؤ کے لئے ٹیکہ کاری کا عمل 16 مارچ 2022 کو شروع کیا گیا تھا۔ اب تک 2.04 کروڑ سے زیادہ نوعمر لوگوں کو کووڈ-19 ویکسین کی پہلی ڈوز لگائی گئی ہے۔
آج صبح 7 بجے تک موصول ہونے والی عبوری رپورٹ کے مطابق مجموعی اعداد وشمار کی تفصیلات درج ذیل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
10403951
|
|
دوسری خوراک
|
|
10003375
|
|
احتیاطی خوراک
|
|
4506652
|
|
صف اول کے کارکنان
|
|
پہلی خوراک
|
|
18413677
|
|
دوسری خوراک
|
|
17517313
|
|
احتیاطی خوراک
|
|
6959375
|
|
12-14سال کی عمر کے گروپ کے افراد
|
|
پہلی خوراک
|
|
20440247
|
|
15-18سال کی عمر کے گروپ کے افراد
|
|
پہلی خوراک
|
|
57491065
|
|
دوسری خوراک
|
|
39046615
|
|
18-44سال کی عمر کے گروپ کے افراد
|
|
پہلی خوراک
|
|
554905338
|
|
دوسری خوراک
|
|
468620860
|
|
45-59 سال کی عمر کے گروپ کے افراد
|
|
پہلی خوراک
|
|
202798184
|
|
دوسری خوراک
|
|
185937186
|
|
60سال سے زیادہ عمر کے گروپ کے افراد
|
|
پہلی خوراک
|
|
126775913
|
|
دوسری خوراک
|
|
115815818
|
|
احتیاطی خوراک
|
|
12436900
|
|
احتیاطی خوراک
|
|
2,39,02,927
|
|
کُل تعداد
|
|
1,85,20,72,469
مریضوں کی تعداد میں مسلسل کمی کے رجحانات کے بعد بھارت میں زیر علاج مریضوں کی تعداد مزید کم ہوکر آج 11639ہوگئی ہے جو ملک کے مجموعی مثبت شرح والے معاملات کا 0.03فیصد ہے۔
اس کے نتیجے میں ، اس وقت ہندوستان میں شفایابی کی شرح 98.76 فیصد ہے۔گزشتہ 24 گھنٹوں کے دوران 1222 مریض شفایاب ہوچکے ہیں ۔اور اس طرح شفایاب ہونے و الے مریضوں کی مجموعی تعداد اس وقت4,24,98,789 ہے۔
گزشتہ 24گھنٹے میں1033 نئے معاملات درج کئے گئے ہیں۔
گزشتہ 24گھنٹے میں کووڈ -19 سے متاثر افراد کےمجموعی طورپر482039 ٹیسٹ کئے جاچکے ہیں۔بھارت میں اب تک مجموعی طورپر 79.25 کروڑسے زیادہ ٹیسٹ کئے جاچکے ہیں۔
زیر علاج مریضوں کی یومیہ اور ہفتہ وار شرح میں بھی مسلسل گراوٹ دیکھی جارہی ہے۔ملک میں مثبت معاملات کی ہفتہ وار شرح اس وقت 0.22فیصد ہے۔جبکہ مثبت معاملات کی یومیہ شرح اس وقت 0.21 فیصد درج کی گئی ہے۔
نیتی آیوگ
نیتی آیوگ اور شمال مشرقی خطے کی ترقی کی وزارت، 26 اگست 2021 کو شمال مشرقی خطے ڈسٹرکٹ ایس ڈی جی انڈیکس اور ڈیش بورڈ 22-2021 کا پہلا ایڈیشن جاری کرے گی
نئی دہلی،24؍ اگست : نیتی آیوگ اور شمال مشرقی خطے کی ترقی کی وزارت  26 اگست 2021 کو شمال مشرقی خطے  ڈسٹرکٹ ایس ڈی جی انڈیکس رپورٹ اور ڈیش بورڈ 22-2021 کا پہلا ایڈیشن جاری کرے گی۔ یہ اپنی نوعیت کا پہلا ایڈیشن ہوگا، جو ملک میں خطے کے اعتبار سے پہلا ڈسٹرکٹ ایس ڈی جی انڈیکس ہے۔ اور اروناچل پردیش ، آسام، منی پور ، میگھالیہ ، میزورم ، ناگالینڈ ، سکم اور تری پورہ کی 8 ریاستوں کے 120 ضلعوں میں پائیدار ترقیاتی مقاصد  کو مقامی شکل دینے کی کوششوں کی سمت ایک سنگ میل ہے۔ نیتی آیوگ کے وائس چیئر مین ڈاکٹر راجیو کمار ڈی ،او این ای آر اور سیاحت وثقافت کے مرکزی جناب جی کشن ریڈی اور ڈی او این ای آر اور تعاون کے مرکزی وزیر مملکت جناب بی ایل ورما ، نیتی آیوگ کے سی ای او جناب امیتابھ کانت ، ڈی او این ای آر کی وزارت کے سکریٹری ڈاکٹر اندرجیت سنگھ اور ریزیڈنٹ نمائندہ ، یو این ڈی پی انڈیا کی محترمہ ناڈیہ رشید کی موجودگی میں انڈیکس اور ڈیش بورڈ کا آغاز کریں گے۔ یو این ڈی پی کی تکنیکی امداد سے نیتی آیوگ اور ڈی او این ای آر کی وزارت کی جانب سے این ای آر ڈسٹرکٹ ایس ڈی جی انڈیکس اور ڈیش بورٹ ایک مشترکہ کوشش ہے۔ یہ ایس ڈی جی اور ان کے کراس پونڈنگ ٹارگیٹس سے متعلق شمال مشرقی خطے کی 8 ریاستوں کے ضلعوں کی کارکردگی ماپتا ہے۔ یہ انڈیکس نیتی آیوگ کے ایس ڈی جی انڈیا انڈیکس پر مبنی ہے ، جو قومی ریاستی اور مرکز کے زیر انتظام علاقوں کی سطح پر ایس ڈی جی سے متعلق پیش رفت پر نگرانی کے لئے ایک پرنسپل اور سرکاری ٹول ہے۔
این ای آر ڈسٹرکٹ ایس ڈی جی انڈیکس اور ڈیش بورڈ 22-2021 کا ایک مختصر تعارف
ہندوستان میں ایس ڈی جی کے لئے نوڈل ایجنسی نیتی آیوگ کی جانب سے این ای آر ڈسٹرکٹ ایس ڈی جی انڈیکس اور ڈیش بورڈ : بیس لائن رپورٹ 22-2021 تیار کی گئی تھی۔ اور 84 عندیوں کا استعمال کیا گیا تھا، جس میں عالمی مقاصد کے 50 اہداف میں سے 15 کا احاطہ کیا گیا۔ عدد اشاریہ کی تعمیر اور اس میں اختیار کئے گئے طریقہ کار کے ذریعے یہ یقینی بنایا گیا ہے کہ ایس ڈی جی کے سلسلے میں اضلاع کی کارکردگی کے تعین کے مقاصد حاصل کئے جاسکیں ، ساتھ ہی ان کی درجہ بندی بھی ممکن ہو سکے اور ریاستوں کو ایسے علاقوں کی شناخت میں مدد دی جائے، جنہیں زیادہ توجہ درکار ہے اور ان کے مابین صحت مند مسابقت کو فروغ دیا جائے۔ این ای آر ڈسٹرکٹ ایس ڈی جی عدد اشاریہ اور ڈیش بورڈ کے عندیوں کے سلیکشن اور اختیار کئے گئے طریقہ کار سے متعلق تمام پہلوؤں پر خطے کی سبھی 8 ریاستوں کے ساتھ زبردست صلاح ومشورہ کیا گیا تھا۔
عدد اشاریہ خطے میں ایس ڈی جی کے سلسلے میں واقع اہم فاصلوں کی شناخت میں مدد گار ثابت ہوگا اور تیز رفتار ترقی کے لئے دخل اندازیوں کی اطلاع فراہم کرے گا اور ساتھ ہی ساتھ صحت ، تعلیم ، صنف، اقتصادی نمو، اداروں ، آب وہوا میں تبدیلی اور ماحولیات وغیرہ کے سلسلے میں ضلعوں کی پیش رفت کا اندازہ کرنے کے لئے ایک سہل اشاریہ کا بھی کام دے گا۔
۔۔۔۔۔۔۔۔۔۔۔۔۔۔۔۔۔۔

U-8076
(Visitor Counter : 131
وزیراعظم کا دفتر
وزیر اعظم نریندر مودی نے ڈنمارک کی وزیر اعظم کے ساتھ ٹیلی فون پر بات کی
دونوں قائدین نے بھارت – ڈنمارک سبز کلیدی شراکت داری کی پیش رفت کا جائزہ لیا اور اعلیٰ سطحی باہمی تبادلے اور افزوں تعاون پر اطمینان کا اظہار کیا
وزیر اعظم فریڈرکسن نے بھارت کی جی 20 پہل قدمیوں کی ستائش کی اور ڈنمارک کی مکمل حمایت کی بات کی
دونوں قائدین نے آئندہ برس 2024 میں بھارت – ڈنمارک تعلقات کی 75ویں سالگرہ منانے پر اتفاق کیا
وزیر اعظم جناب نریندر مودی نے آج ڈنمارک کی وزیر اعظم عزت مآب محترمہ میٹے فریڈرکسن کے ساتھ ٹیلی فون پر بات کی۔
وزیر اعظم نے ڈنمارک کی وزیر اعظم کے طور پر دوسری مدت کار کے لیے تقرری پر وزیر اعظم فریڈرکسن کو مبارکباد پیش کی۔
دونوں قائدین نے بھارت – ڈنمارک سبز کلیدی شراکت داری کی پیش رفت کا جائزہ لیا۔ انہوں نے حالیہ اعلیٰ سطحی باہمی تبادلوں اور افزوں تعاون پر اطمینان کا اظہار کیا۔
وزیر اعظم نے وزیر اعظم فریڈرکسن کو بھارت کی موجودہ جی20 صدارت اور اس کی کلیدی ترجیحات کے بارے میں معلومات فراہم کی۔ وزیر اعظم فریڈرکسن نے بھارت کی پہل قدمیوں کی ستائش کی اور انہیں ڈنمارک کی مکمل حمایت کے بارے میں بتایا۔
دونوں قائدین نے آئندہ برس2024 میں بھارت-ڈنمارک تعلقات کی 75ویں سالگرہ کو مناسب طریقے سے منانے اور اپنے تعلقات کو متنوع بنانے کے لیے مختلف ذرائع تلاشنے پر اتفاق کیا۔
ماحولیات، جنگلات اور موسمیاتی تبدیلی کی وزارت
ختصر مدت کے اندر بڑی مقدار میں ادویہ کی تیاری ؍ دستیابی کو منظم بنانےکے لئے کلیدی ترمیم ، جس کا تعلق ماحولیاتی اثرات کے جائزے  مشتہری 2006سے ہے
تقریبا دو ہفتوں کی مدت کے اندر 100سے زائد تجاویز موصول ہوئیں
نئی دہلی، 15اپریل2020،عالمی پیمانے پر نوویل کورونا وائرس  کے پھوٹ پڑنے کے نتیجے میں سامنے آنے والی غیر معمولی صورتحال سے نمٹنے کے لئے اور مختلف النوع کیمیاوی ادویہ کی دستیابی اور پیداوار کو منظم بنانے کےلئے ماحولیات، جنگلات اور موسمیاتی تبدیلی کی وزارت نے 27مارچ2020 کو ای آئی اے مشتہری 2006 میں ایک ترمیم کی تھی۔ وہ تمام تر سرگرمیاں اور پروجیکٹ ، جن کا تعلق بڑی مقدار میں ادویہ اور دیگر معاون اشیا تیار کرنے سے ہے، جنہیں مختلف امراض کے علاج میں استعمال کیا جاتا ہے، انہیں موجودہ زمرہ ‘اے’ کی بجائے اب زمرہ‘ بی ٹو’ کی شکل میں از سر نو زمرہ بند کیا گیا ہے۔
زمرہ‘ بی ٹو’ کے تحت آنے والے پروجیکٹ، وہ پروجیکٹ ہوں گے، جنہیں بیس لائن ڈاٹا، ای آئی اے مطالعات اور عوامی مشاورت کے تقاضوں سے استثنائی حاصل ہوگی۔ اس طرح کی تجاویز کی ازسرنو زمرہ بندی اس مقصد سے کی گئی ہےکہ پورے عمل کو مہمیز کرنے کےلئے ریاست کی سطح پر لا مرکزیت کا راستہ ہموار کیا جائے۔ حکومت کا یہ قدم اس ضرورت کو پیش نظر رکھتے ہوئے اٹھایا گیا ہے کہ ملک میں ایک مختصر مدت کے اندر اہم ادویہ ؍ کیمیاوی ادویہ کی دستیابی میں اضافہ کیا جائے۔ یہ ترمیم ان تما م تجاویز پر نافذ العمل ہوگی، جو 30ستمبر 2020 تک موصول ہوں گی۔ ریاستوں کو اس طرح کی تجاویز کو سُرعت کے ساتھ پروسیس کرنے کے لئے مشاورت نامے بھی جاری کئے گئے ہیں۔
اس کے علاوہ ایک طے شدہ مدت کے اندر تجاویز کے تیز رفتار نمٹارے کے لئے وزارت نے ریاستوں کو یہ بھی مشورہ دیا ہے کہ وہ اطلاعاتی ٹیکنالوجی یعنی ویڈیو کانفرنس کا استعمال کریں اور اس حقیقت کو پیش نظر رکھیں کہ بنیادی سطح پر جو صورتحال درپیش ہے، اُس صورت میں تجاویز کی طبیعاتی اطلاع انفرادی طور پر منعقدہ میٹنگوں میں دینی ممکن نہیں ہے۔
تقریبا دو ہفتوں کے اندر اس زمرے کے تحت 100 سے زائد تجاویز موصول ہوئی ہیں اور ان تجاویز کے سلسلے میں ریاستوں میں متعلقہ ریگولیٹری حکام مختلف سطحوں پر فیصلے لینے کے عمل میں مصروف ہیں۔
۔۔۔۔۔۔۔۔۔۔۔
م ن۔ک ا۔
U-1749
(Visitor Counter : 197
عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ نے کہا ہے کہ چارٹرڈ اکاؤنٹنٹس ملک کے ضمیر کے رکھوالے ہیں
وزیر اعظم مودی نے کاروبار میں آسانی پیدا کرنے اور ہندوستانی معیشت کو عالمی پیمانوں پر پورا اترنے کا اہل بنانے کےلئے جرأت مندانہ اقدامات کئے ہیں:ڈاکٹر جتیندر سنگھ
سائنس اورٹیکنالوجی کے مرکزی وزیر مملکت ، ارضیاتی سائنس کے وزیر مملکت ، پی ایم او میں وزیر مملکت، عملے، شکایات عامہ اور پنشن ،ایٹمی توانائی اورخلا کے وزیر مملکت ڈاکٹر جتیندر سنگھ نے آج یہاں کہا کہ چارٹرڈاکاؤنٹنٹس قوم کے ضمیر کے نگراں ہیں اور اسی لئے خود ان کا باضمیر ہونا انتہائی اہم ہے، جو عموماً قوم کی صحت کے لئے اور خاص طور سے قوم کی اقتصادی صحت کے لئے کلیدی حیثیت رکھتا ہے۔
ڈاکٹر جتیندر سنگھ ، انسٹی ٹیوٹ آف چارٹرڈ اکاؤنٹنٹس آف انڈیا میں تقسیم انعامات کی سالانہ تقریب میں اظہار خیال کررہے تھے، جہاں انھوں نے ملک کے مختلف کاروباری اداروں اور سرکاری ونجی زمرے کی اکائیوں کےلئے بہترین مالی رپورٹنگ کے انعامات تقسیم کئے۔
سی اے نہارجمبوسریا، صدر آئی سی اے آئی اور سی اے دیباشش مترا،نائب صدر آئی سی اے آئی نے بھی اس موقع پر اظہار خیال کیا۔ انعام یافتگان میں ٹاٹا، مہندرا اینڈمہندرا،ریلائنس، این ایچ پی سی وغیرہ اور ہندوستان کے ممتاز کارپوریٹ اور پبلک سیکٹر ادارے شامل ہیں۔
اپنی تقریر میں ڈاکٹر جتیندر سنگھ نے کہا کہ انسٹی ٹیوٹ آف چارٹرڈ اکاؤنٹنٹس آف انڈیا کو جو کہ ملک کی ممتاز اکاؤنٹنگ باڈی ہے، پائیدار اکاؤنٹنگ طور طریقے، اور معیارات وضع کرنے کا کام سونپا گیا ہے جس پر تمام متعلقہ ادارے عمل کریں گے۔ انھوں نے کہا کہ ICAIکو قوم کے مفاد میں جوابدہی ،دیانتداری اور عمدہ کارکردگی کے اعلیٰ معیارات طے کرنے ہیں۔
وزیر موصوف نے کہا کہ وزیر اعظم نریندر مودی نے کاروبار میں آسانی لانے اور ہندوستانی معیشت کو عالمی معیارات کے مطابق کرنے کے لئے کئی جرأت مندانہ اقدامات کئے ہیں۔ آج کے حالات میں ICAI کا آنےوالے وقت میں اور زیادہ اہم رول ہوگا۔
ڈاکٹر جتیندر سنگھ نے کہا کہ فائنانشل رپورٹنگ، مالیاتی منڈیوں میں کامیاب کارروائیوں کے لئے ضروری ہے۔ کیونکہ سالانہ رپورٹوں کے اجراء سے غیر جانبدارانہ اطلاعات ملتی ہیں اور اس کے نتیجے میں حکومت اور اس کی ایجنسیوں کو مطلوبہ وسائل کے اختصاص میں مدد ملتی ہے اور یہ قوم کی آمدنی کا حساب کتاب لکھنے کی بنیاد بنتی ہیں۔
ڈاکٹر سنگھ نے کہا کہ انھیں یہ دیکھ کر خوشی ہوتی ہے کہ ICAI نے بہت سے ہندوستانی اکاؤنٹنگ معیارات وضع کئے ہیں اور گزشتہ کئی معیارات پر نظر ثانی کرکے انھیں اکاؤنٹنگ کے میدان میں انتہائی جدید معیارات سے ہم آہنگ کیا ہے۔
انیس سو اٹھاون میں قائم کردہ انسٹی ٹیوٹ آف چارٹرڈ اکاؤنٹنٹس آف انڈیا ایوارڈ برائے فائنانشل رپورٹنگ متعدد کمپنیوں کو اپنی فائنانشل رپورٹنگ کو بہتر بنانے کے لئے ایک معتبر پلیٹ فارم فراہم کرتا ہے۔اس سال پہلی مرتبہ ICIA نے پائدار رپورٹنگ ایوارڈ ان اداروں کی کارکردگی ان کے اعتراف کے لئے شروع کیا ہے جنھوں نے آب وہوا میں تبدیلی اور صنفی مساوات جیسے شعبوں میں عمدہ کارکردگی کا مظاہرہ کیا ہے۔
اس موقع پر ڈاکٹر جتیندر سنگھ نے کارپوریٹ گورننس ،ڈسکلوزر کمپٹیشن کے لئے سارک سالانہ ایوارڈ بھی پیش کئے۔
وزارت اطلاعات ونشریات
مرکزی وزیرجناب انوراگ ٹھاکر نے مادھوپور گھیڈ میلے میں شرکت کی
موجودہ اور آنے والی نسلوں کو اپنی ثقافتی جڑوں سے مضبوطی سے منسلک رہنا چاہیے
وزیراعظم نریندرمودی کی قیادت میں شمال مشرق میں غیرمعمولی ترقی ہوئی ہے : جناب ٹھاکر
اطلاعات ونشریات کے مرکزی وزیرجناب انوراگ ٹھا کرنے آج گجرات میں چارروزہ ‘مادھوپور گھیڈ میلہ ’ کی تیسرے روز کی تقریب میں شرکت کی۔اس تقریب کے موقع پر منی پورکے وزیراعلیٰ جناب این برین سنگھ اورگجرات حکومت کے وزراء نے بھی شرکت کی ۔
اس موقع پرموجودحاضرین سے خطاب کرتے ہوئے وزیرموصوف نے کہاکہ مادھوپورگھیڈ میلہ بھارت کے عوام کو آپس میں جوڑنے والی سب سے بڑی علامت ہے اوریہ میلہ ملک کے انتہائی مشرقی اور مغربی حصوں کو آپس میں قریب لاتاہے ۔ شمال مشرقی ریاستوں میں کئے جارہے ترقیاتی کاموں کا ذکرکرتے ہوئے جناب ٹھاکرنے کہاکہ صرف موجودہ حکومت کے تحت مشرق کی جانب دیکھنے والی پالیسی اب مشرق کے لئے کام کرنے والی پالیسی بن گئی ہے اوربھارت کی شمال مشرقی ریاستوں نے اس کے بعد سے بنیادی ڈھانچہ اورسہولتوں میں غیرمعمولی ترقی کی ہے ۔
جناب ٹھاکرنے کہا کہ وزیراعظم نریندرمودی کی قیادت والی حکومت نے بھارت کے گمشدہ ثقافتی ورثے کے احیاء کے لئے سرگرمی سے کام کیاہے اورایسا وزیراعظم کی قیادت میں ہواہے کہ ایک طرف تو کیدارناتھ جی مندرمیں تزئین نو کا زبردست کام ہواہے تودوسری جانب سوم ناتھ مندرنے بھی ترقی کی نئی اونچائیو ں کو چھواہے ۔ وزیرموصوف نے کاشی وشواناتھ راہداری ، رام مندر کی تعمیر اور چاردھام کی تزئین نو کے سلسلے میں مرکزی حکومت کے کاموں کی مدح سرائی کی ۔
وزیرموصوف نے کہاکہ حالانکہ بھارت نے 1947میں سیاسی آزادی حاصل کی تھی ، لیکن ثقافتی آزادی حاصل نہیں کی جاسکی تھی اوریہ صرف 2014میں ہواہے کہ ثقافتی قوم پرستی ، سیاسی گفتگو کاایک اہم حصہ بن سکی ہے ۔ وزیرموصوف نے موجودہ اورآنے والی نسلوں کو تلقین کی کہ وہ اپنی ثقافتی جڑوں کے ساتھ منسلک ہوجائیں ۔ انھوں نے کہاکہ یہ ہماری ذمہ داری ہے کہ ہماری ثقافتی ورثہ کی داستانو ں کی عوام میں تشہیر کی جائے ۔
وزیرموصوف نے ابوظہبی کے اپنے حالیہ دورے کا ذکرکیا اور کہاکہ ایسا وزیراعظم کی قیادت میں خوشگوار تعلقات کی وجہ سے ہواہے کہ خلیج کے اس ملک میں سوامی نارائن کا ایک عظیم مندر تعمیر ہوجائے گا۔
جناب انوراگ ٹھاکر نے وعدہ کیا کہ اطلاعات ونشریات کی وزارت ، اپنے میڈیا یونٹوں کے ساتھ مل کر اس میلے کو فروغ دے گی اور اس شان وشوکت میں اضافہ کرے گی ۔
مادھو پورگھیڈ میلہ 10اپریل سے 13اپریل 2022تک منعقد ہورہاہے ۔ صدرجمہوریہ ہند نے اس میلے کا افتتاح کیاتھا اورگجرات سرکار، ثقافت کی وزارت اورشمال مشرقی خطے کی ترقی کی وزارت کے ساتھ شراکت داری میں اس میلے کا اہتمام کررہی ہے ۔
کانکنی کی وزارت
نومبر2022میں معدنیات کی پیداوارمیں 9.7فیصد کا اضافہ ہوا
اپریل تانومبر2022تک مجموی ترقی میں 4.7فیصد کا اضافہ ہوا
نومبر2022کے مہینے میں کان کنی اور کھدائی کے شعبے میں معدنی پیداوار کااشاریہ : 2011-12=100 ) بنیاد) 105.8رہا،جو نومبر 2021کے مہینے کے مقابلے میں 9.7فیصد کا اضافہ ہے ۔کان کنی کے ہندوستانی بیورو کے عبوری اعدادوشمار کے مطابق اپریل تانومبر 23-2022کی مدت میں مجموعی ترقی گذشتہ سال کی مدت کے مقابلے میں 4.7فیصد زیادہ ہے ۔
اہم معدنیات کی پیداوارکی سطح اس طرح تھی:کوئلہ 761لاکھ ٹن ، لگنائٹ 32لاکھ ٹن ، قدرتی گیس 2779ملین کیوبک میٹر،پیٹرولیم  24لاکھ ٹن ، باکسائٹ 2228ہزارٹن ، کرومائٹ 243ہزارٹن ، تانبہ 9.5ہزارٹن ، سونا 132کلوگرام ، خام لوہا 231لاکھ ٹن ، شیشہ 1000ہزارٹن ، خام میگنیز 274ہزارٹن ، زنک 133ہزارٹن ، چونے کا پتھر330لاکھ ٹن ، فاسفورائٹ 205ہزارٹن ، میگنیسائٹ 9000ہزارٹن اور ہیرا28قیراط پیداواررہی۔
نومبر 2021کے مقابلے میں نومبر2022میں اہم معدنیات میں مثبت اضافہ دیکھاگیا۔ اس دوران معدنیات کی ترقی میں ہیرا، فاسفوارئٹ ، باکسائٹ ،خام لوہا ، کوئلہ  ، چونے کا پتھراور خام میگنیز کی قیمت میں ،کا اضافہ ہوا ۔پیٹرولیم ، قدرتی گیس  لگنائٹ  ،شیشہ  ، تانبہ  سونا  اور کرومائٹ  کی پیداوار ایک سال پہلے نومبر سے کم ہوئی ہے ۔
بندرگاہوں، جہاز رانی اور آبی راستوں کی وزارت
بھارتی بحری شعبے نے دنیا میں بہترین ممالک سے مسابقت کے لیے زبردست چھلانگ لگائی
عالمی بینک کے لاجسٹکس کارکردگی عدد اشاریے  کی رپورٹ -2023 کے مطابق بھارت کے لیے اوسط کنٹینر ڈویل مدت نے محض تین دن کی سطح حاصل کر لی ہے جبکہ اس کے مقابلے میں متحدہ عرب امارات اور جنوبی افریقہ جیسے ممالک کے لیے یہ اوسط 4 دن ہے ۔ اس کے علاوہ یہ اوسط امریکہ کے لیے 7 دن اور جرمنی کے لیے 10 دن ہے۔
وزیر اعظم جناب نریندر مودی کی بصیرت افروز قیادت کے تحت سال 2014 سے بندرگاہوں اور جہازرانی کے شعبے میں بنیادی ڈھانچے کی بہتری پر ملک کے ذریعہ کی گئی سرمایہ کاری کے نتائج سامنے آنے لگے ہیں۔ بھارتی سمندری بندرگاہوں پر کنٹینروں کا کم وقت صرف ہونا جہاز رانی کے شعبے میں ملک کے ذریعہ متعارف کرائی گئیں اصلاحات کا نتیجہ ہے۔ ان اصلاحات کا مقصد ڈجیٹلائزیشن کے توسط سے بندرگاہ پروڈکٹیویٹی میں اضافہ کرنا اور سپلائی چین کی نموداری کو بہتر بنانا ہے۔
ملک کے لاجسٹکس کارکردگی عدد اشاریے کے مطابق پی ایم گتی شکتی قومی ماسٹر پلان کے تحت منظم منصوبہ بندی اور عمل آوری کے توسط سے اندرون ملک کنکٹیویٹی کو بہتر بنانے پر توجہ مرکوز کرنے اور بحری شعبے میں عوامی نجی شراکت داریوں پر زور دینے کے نتیجے میں بھارت کو بین الاقوامی جہازرانی زمرے میں 38ویں مقام سے 22ویں مقام پر پہنچنے میں مدد ملی۔
وزیر اعظم جناب نریندر مودی کی بصیرت افروز قیادت کے تحت، پالیسی اصلاحات، نئی تکنالوجیوں کی شمولیت اور بڑی عوامی نجی شراکت داریوں کے ذریعہ بندرگاہ اثر انگیزی اور پیداواریت کی بہتری پر توجہ مرکوز کی گئی ہے۔
عالمی بینک کے لاجسٹکس کارکردگی عدد اشاریے  کی رپورٹ -2023 میں شائع اعدادو شمار کے مطابق ’’ٹرن اراؤنڈ ٹائم‘‘ معیار پر بھارتی بندرگاہوں کا عالمی موازنہ ، بھارتی بندرگاہوں کے ’’ٹرن اراؤنڈ ٹائم‘‘ کو 0.9 دن تسلیم کرتا ہے، جو کہ امریکہ ، آسٹریلیا ، بیلجیم ، کناڈا ، جرمنی ، متحدہ عرب امارات ، سنگاپور ، روسی وفاق ، ملیشیا ، آئرلینڈ ، انڈونیشیا ، نیو زی لینڈ  اور جنوبی افریقہ  سے بہتر ہے۔
کامرس اور صنعت کی وزارتہ
بہار سے جی آئی سرٹیفائیڈ شاہی لیچی کی پہلی کھیپ برطانیہ کو برآمد کی گئی
نئی دہلی:24مئی،2021۔جی آئی سرٹیفائیڈ مصنوعات کی برآمدات کو بڑھاوا دینے کیلئے بہار سے شاہی لیچی کی اس موسم کی پہلی کھیپ آج فضائی راستے سے برطانیہ کو برآمد کی گئی۔ شاہی لیچی کو برآمد کرنے کیلئے فائیٹو – سینیٹری سرٹیفکیشن پٹنہ میں قائم کردہ نئی سرٹیفکیشن فیسیلٹی سے جاری کیا گیا۔ اس پھل کو بہار میں واقع مظفر پور کے کسانوں سے حاصل کیا گیا اور سیرا انٹرپرائزز اس کو درآمد کررہا ہے وہیں لیچی کو درآمد لندن کے ایچ اینڈ جے ویج کررہا ہے۔
شاہی لیچی کی برآمدات کی سہولت کیلئے اپیڈا نے بہار کے محکمہ زراعت سمیت کسانوں ، برآمد کاروں اور درآمد کاروں جیسے دیگر اسٹیک ہولڈرس کے ساتھ شراکت داری کی ہے۔ شاہی لیچی کو برآمد کرنے کیلئے منعقدہ اس پروگرام میں اپیڈا کے صدر ڈاکٹر ایم انگ مُتھو اور بہار کے محکمہ زراعت کے چیف سکریٹری این سرون کمار سمیت دیگر اعلیٰ افسران نے حصہ لیا۔
لیچی کی زندگی کی مدت کم ہونے کی وجہ سے ڈبہ بند اور ویلو ایڈیڈ پرڈکٹ کیلئے برآمدات کے مواقع تلاش کرنے کی ضرورت ہے۔
زردالو آم ، کترنی چاول اور مگہی پان کے بعد سال 2018 میں جی آئی سرٹیفکیٹ پانی والی شاہی لیچی بہار سے چوتھا زرعی پروڈکٹ تھا۔ شاہی لیچی کیلئے جی آئی رجسٹریشن مظفر پور میں واقع لیچی گروور ایسوسی ایشن آف بہار کو دیاگیا۔
بہار کے مظفر پور، ویشالی، سمستی پور ، چمپارن، بیگوسرائے ضلعوں اور آس پاس کے علاقوں میں شاہی لیچی کی باغبانی کیلئے موافق آب وہوا ہے۔
چین کے بعد بھارت دنیا میں لیچی کا دوسرا سب سے بڑا پیداوار کرنے والا ملک ہے۔ لیچی کا شفاف ، ذائقے دار گودا بھارت میں ایک ٹیبل فروٹ کے طور پر مقبول ہے وہیں چین اور جاپان میں اسے سوکھے یا ڈبہ بند شکل میں پسند کیا جاتا ہے۔ بہار لیچی کی پیداوار کرنے کے معاملے میں پہلے مقام پر ہے۔
ریاستی زرعی برآمدات اسکیم تیار کرنے میں اپیڈا بہار سرکار کو سہولت فراہم کررہا ہے جو ریاست سے زرعی اور ڈبہ بند غذائی پروڈکٹ کے برآمدات کو بڑھاوا دینے کیلئے روڈ میپ فراہم کریگا۔ ریاستی زرعی برآمدات اسکیم کو حتمی شکل دینے کے بعد مکھانا، آم ، لیچی اور دیگر پھلوں اور سبزیوں کی برآمداتی صلاحیت کااستعمال کیا جاسکتا ہے۔
بہار سرکار، اپیڈا اور دیگر ایجنسیوں کے تعاون سے کسٹمز کلیرنس سہولت،لیباریٹری جانچ سہولت، پیک ہاؤس اور پری کولنگ سہولتوں جیسے ضروری بنیادی ڈھانچے کی تعمیر کیلئے کوشش کررہی ہے جو ریاست کی زرعی برآمدات کی صلاحیت کااستعمال کریگا اور اسے فروغ دیگا۔
وزیراعظم کا دفتر
وزیر اعظم 9 مارچ کو ہندوستان اور بنگلہ دیش کے مابین ‘میتری سیتو’ کا افتتاح کریں گے
وزیر اعظم تریپورہ میں متعدد بنیادی ڈھانچے کے منصوبوں کا افتتاح کریں گے اور سنگ بنیاد رکھیں گے
نئی دہلی۔ 07 مارچ وزیر اعظم جناب نریندر مودی 9 مارچ 2021 کو دوپہر 12 بجے ویڈیو کانفرنسنگ کے ذریعہ ہندوستان اور بنگلہ دیش کے مابین ‘میتری سیتو’ کا افتتاح کریں گے۔ وزیر اعظم اس تقریب کے دوران تریپورہ میں متعدد بنیادی ڈھانچے کے منصوبوں کا افتتاح بھی کریں گے اور سنگ بنیاد رکھیں گے۔
‘میتری سیتو’ پل فینی ندی کے اوپر تعمیر کیا گیا ہے جو ریاست تریپورہ میں ہندوستانی حدود اور بنگلہ دیش کے درمیان بہتا ہے۔ ‘میتری سیتو’ نام ہندوستان اور بنگلہ دیش کے درمیان بڑھتے ہوئے دوطرفہ اور دوستانہ تعلقات کی علامت ہے۔ نیشنل ہائی ویز اینڈ انفراسٹرکچر ڈیولپمنٹ کارپوریشن لمیٹڈ نے 133 کروڑ روپے کی لاگت سے اس کی تعمیر کی۔ 1.9 کلومیٹر طویل یہ پل ہندوستان کےسبروم کو بنگلہ دیش کے رام گڑھ سے جوڑتا ہے۔اس سے ہندوستان اور بنگلہ دیش کے مابین تجارت اور عوامی رابطوں کے ایک نئے باب کا آغاز ہوگا۔ اس پہل کے افتتاح سے ، تریپورہ بنگلہ دیش کے چٹاگانگ بندرگاہ تک رسائی حاصل کرنے کے ساتھ ہی ’گیٹ وے آف نارتھ ایسٹ‘ بن جائے گا ، جو سبروم سے محض 80 کلومیٹر دور ہے۔
وزیر اعظم سبروم میں ایک مربوط چیک پوسٹ کے قیام کا سنگ بنیاد بھی رکھیں گے۔ اس سے دونوں ملکوں کے مابین سامان اور مسافروں کی آمدورفت میں آسانی ہوگی ، شمال مشرقی ریاستوں کی مصنوعات کے لئے مارکیٹ کے نئے مواقع میسر آئیں گے اور ہندوستان اور بنگلہ دیش سے آنے اور جانے والے مسافروں کے بغیر کسی رکاوٹ کے نقل و حرکت میں مدد ملے گی۔ اس منصوبے پر ہندوستان کے لینڈ پورٹس اتھارٹی کے ذریعہ تقریبا232 کروڑ روپئے کی لاگت سے عملدرآمد کیا جارہا ہے۔
وزیر اعظم کیلاش شہر میں اوناکوٹی ضلع ہیڈ کوارٹر کو کھوائی ضلع ہیڈ کوارٹر سے جوڑنے والے این ایچ 208 کا سنگ بنیاد بھی رکھیں گے۔ یہ این ایچ 44 کو ایک متبادل راستہ فراہم کرے گا۔ 80 کلومیٹر طویل این ایچ 208 پروجیکٹ کو نیشنل ہائی ویز اینڈ انفراسٹرکچر ڈویلپمنٹ کارپوریشن لمیٹڈ نے 1078 کروڑ روپے کی لاگت سے شروع کیا ہے۔
وزیر اعظم ریاستی شاہراہوں اور دیگر ضلعی سڑکوں کا بھی افتتاح کریں گے ، جنہیں ریاستی حکومت نے 63.75 کروڑ روپے روپے کی لاگت سے تعمیر کرائی ہے۔ یہ تریپورہ کے لوگوں کو ہر موسم میں رابطے کی سہولت فراہم کریں گی۔
وزیر اعظم پردھان منتری آواس یوجنا  کے تحت تعمیر کردہ 40978 مکانات کا بھی افتتاح کریں گے ، جو 813 کروڑ روپے کے مالی اخراجات سے مکمل ہوا ہے۔ وہ اگرتلہ اسمارٹ سٹی مشن کے تحت تعمیر کردہ انٹیگریٹڈ کمانڈ اینڈ کنٹرول سینٹر کا افتتاح بھی کریں گے۔
مزید برآں ، وزیر اعظم پرانے موٹر اسٹینڈ پر ملٹی لیول کار پارکنگ اور کمرشیل کمپلیکس کا سنگ بنیاد رکھیں گے۔ اسے تقریبا 200 کروڑ روپے کی سرمایہ کاری سے تیار کیا جائے گا۔ وہ لیچوبگان سے ہوائی اڈے تک موجود ہ سڑک کو دو سے چار راہداریوں میں توسیع دینے کا سنگ بنیاد بھی رکھیں گے۔ اگرتلہ اسمارٹ سٹی مشن کےتحت یہ کام تقریبا 96 کروڑ روپے کی لاگت سے شروع کیا جارہا ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض (
U-2243
(
اسٹیل کی وزارت
خام لوہے اور فولاد کی پیداوار کو منظم بنانے کے لیے مختلف النوع اقدامات
فولاد کے وزیر جناب دھرمیندر پردھان نے آج لوک سبھا میں ایک تحریری جواب میں بتایا ہے کہ :
حکومت نے خام لوہے اور فولاد کی پیداوار بڑھانے، نیز گھریلو پیمانے پر ان کی دستیابی میں اضافے کے لیے مختلف النوع اقدامات کیے ہیں۔ اس کے تحت اسٹیل اتھارٹی آف انڈیا لمیٹیڈ  کو 25 فیصد تازے ڈلے اور 70 ملین ٹن پہلے سے پڑے ہوئے کاٹھ کباڑ اور دیگر سازوسامان کو فروخت کرنے کی اجازت دی گئی ہے اور سیل کے ذریعے عمل میں لائی جانے والی خام لوہے کے ڈلوں کی نیلامی کو تیز کیا گیا ہے اور ساتھ ہی ساتھ ریاست اور مرکز کے زیر انتظام صنعت وغیرہ کے ذریعے متروکہ کانوں کو ازسرنو چالو کرنے کے لیے بھی اقدامات کیے گئے ہیں۔ 2021-22 کے بجٹ میں درج ذیل اقدامات کا اعلان کیا گیا ہے۔
- نیم تیار اقسام کی بنیادی کسٹم ڈیوٹی یا محصول میں تخفیف، غیردھات والی چادروں اور فولاد کی عام مصنوعات اور فولادی چادروں وغیرہ، غیردھاتی اور چادروں کی شکل میں دیگر سازوسامان اور زنگ نہ لگنے والی فولاد پر بھی کسٹم محصولات میں 7.5 فیصد کی تخفیف ۔
- لوہے اور فولاد کے کاٹھ کباڑ پر مخصوص مدت کے لیے بنیادی کسٹم محصولات میں تخفیف کرکے اسے صفر کرنا۔
- سی آر جی او بنانے کے لیے خام مال پر بنیادی کسٹم محصول میں تخفیف یعنی 2.5 فیصد کے محصول کو ختم کرکے اسے صفر کرنا۔
-  سیدھی سلاخوں وغیرہ ہائی اسپیڈ فولاد، جو غیر کوبالٹ زمرے کی ہو،  ایلومینیم –جست کی پرت کی حامل چٹی اور گولی شکل میں فولاد مصنوعات کولڈ رولڈ اور ہاٹ رولڈ زنگ نہ لگنے والی فولاد مصنوعات وغیرہ کے سلسلے میں عائد ہونے والی اینٹی ڈمپنگ ڈیوٹی یا محصول 
- زنگ نہ لگنے والی فولاد کے فلیٹ پروڈکٹس پر سی وی ڈی کی بازیافت اور کولڈ رولڈ فلیٹ زنگ نہ لگنے والی فولاد مصنوعات پر اے ڈی جی سے استثنائی۔
- تانبے کے کاٹھ کباڑ پر عائد ہونے والی بنیادی کسٹم ڈیوٹی یا محصول کو 5 فیصد سے کم کرکے 2.5 فیصد کرنا۔
فولاد چونکہ مختلف قوائد وضوابط سے مستثنی شعبہ ہے، لہذا گھریلو فولاد کی قیمتوں کا تعین مختلف النوع حقائق یا عناصر ،مثلا مطالبہ اور سپلائی، خام مال کی قیمتوں کے رجحانات اور عام طور پر عالمی صورت حال کے اثرات وغیرہ کے تحت کیا جاتا ہے۔ حالیہ مہینوں میں فولاد کی قیمتوں میں رونما ہونے والے اضافے کے پس منظر میں سب سے اہم عنصر من جملہ دیگر چیزوں کے مطالبے اور سپلائی میں عدم تال میل، جو کووڈ-19 وبائی مرض لاک ڈاؤن کے نتیجے میں لاحق ہوا، نیز لاک ڈاؤن کا آہستہ آہستہ کھلنا ہے۔شمسی بجلی کے ڈیولپروں نے نئی اور قابل احیا توانائی وسائل کی وزارت کے ساتھ ہوئی اپنی گفت وشنید میں اشارہ دیا ہے کہ شمسی بجلی پروجیکٹوں میں استعمال ہوئی فولاد کی قیمتوں میں رونما ہوئے اضافے سمیت ان پٹ / خام مواد، جو شمسی بجلی پلانٹوں کے لیے درکار ہوتا ہے، ان کی قیمتوں میں اضافہ رونما ہوا ہے۔ تاہم نئی اور قابل احیا توانائی وسائل کی وزارت کو ابھی تک ایسی ای پی سی کمپنیوں کی جانب سے شمسی ای پی سی کے موضوع پر کوئی رسمی رپورٹ موصول نہیں ہوئی ہے، جس میں متعلقہ پہلوؤں کے سلسلے میں کسی قسم کے برعکس اثرات کا تذکرہ کیا گیا ہو۔
۔۔۔۔۔۔۔۔۔۔۔
U-2719
ش ح۔ م ن ۔ ت ع۔

(Visitor Counter : 565
وزیراعظم کا دفتر
وزیراعظم نے بٹوارے کے متاثرین کو یاد کیا
وزیراعظم جناب نریندر مودی نے اُن متاثرین کو یاد کیا ، جن کی جانیں ملک کی تقسیم کے دوران چلی گئی تھیں ۔ ملک آج وبھاجن وبھیشکا سمرتی دوس منارہا ہے۔ جناب مودی نے انہیں خراج عقیدت پیش کیا اور ان لوگوں کی جدوجہد کو یاد کیا جو اپنے گھروں سے اجاڑدئے گئے تھے۔
ایک ٹویٹ میں وزیراعظم نے کہا کہ وبھاجن وبھیشکا سمرتی دوس بھارت کے ان شہریوں کو عقیدت کے ساتھ یاد کرنے کا موقع ہے ، جن کی زندگی ملک کی تقسیم کی نذر ہوگئی۔ اس کے ساتھ ہی یہ دن ان لوگوں کی پریشانیوںاور جدوجہد کی بھی یاد دلاتا ہے جنہیں بے گھر ہونے کی پریشانی جھیلنے کو مجبور ہونا پڑا ۔ ایسے سبھی لوگوں کو میرا صد صد سلام ۔